Tangerine Dream
Tangerine Dream on saksalainen vuonna 1967 perustettu elektronisen musiikin yhtye, jota pidetään 1970-luvun julkaisujensa ansiosta ambient-musiikin klassikkona ja syntetisaattoreita hyödyntävän populaarimusiikin pioneerina.
Rubycon (albumi)
Rubycon on länsisaksalaisen Tangerine Dream -yhtyeen kuudes studiolevy vuodelta 1975. Levyn on julkaissut Virgin Records tunnuksella V2025 ja sen tuottaja on yhtye itse. Yhtyeeseen kuuluivat tuolloin Peter Baumann, Chris Franke ja Edgar Froese. Levy on äänitetty tammikuussa 1975 Shipton on Cherwellin The Manorissa. Teknillisenä apulaisena on toiminut Roland Paulick ja äänitysinsinöörinä Mick Glossop. Levykannen valokuvat on ottanut Monique Froese ja kannen on valmistanut Englannissa Robor Limited.